Title: กฎกระทรวงการคลัง ออกตามความในพระราชบัญญัติควบคุมการแลกเปลี่ยนเงิน พุทธศักราช 2488 (ฉบับที่ 2)

กดกะซวงการคลัง
ออกตามความไนพระราชบัญญัติควบคุมการ
แลกเปลี่ยนเงิน
พุทธสักราช
๒๔๘๕
(ฉบับที่ ๒)[๑]

อาสัยอำนาดตามความไนมาตรา ๔
แห่งพระราชบัญญัติควบคุมการแลกเปลี่ยนเงิน พุทธสักราช ๒๔๘๕
ซึ่งได้แก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติควบคุมการแลกเปลี่ยนเงิน
พุทธสักราช ๒๔๘๕ พุทธสักราช ๒๔๘๖ และมาตรา ๙
แห่งพระราชบัญญัติควบคุมการแลกเปลี่ยนเงิน พุทธสักราช ๒๔๘๕
รัถมนตรีว่าการกระทรวงการคลังออกกฎไว้ ดังต่อไปนี้

ข้อ ๑ 
ให้ยกเลิกความใน (ก) ของข้อ ๔
แห่งกฎกระทรวงการคลังออกตามความในพระราชบัญญัติควบคุมการแลกเปลี่ยนเงิน พุทธศักราช
๒๔๘๕ ลงวันที่ ๔ กรกฎาคม พุทธศักราช ๒๔๘๕

ข้อ ๒ 
บุคคลใดนำของเข้ามาจากประเทศญี่ปุ่น จักรภพญี่ปุ่น หรือประเทศจีน ต้องชำระค่าของนั้นเป็นเงินตราต่างประเทศ
และเงินตรานั้นต้องเป็นเยน  ทั้งนี้ เว้นแต่จะได้รับอนุญาตเป็นพิเศษจากรัฐมนตรีหรือเจ้าพนักงานที่ได้รับมอบหมายจากรัฐมนตรี
ความในวรรคก่อนมิให้ใช้บังคับแก่การนำเข้าซึ่งตัวอย่างสินค้าของสำหรับใช้ส่วนตัวและสำหรับใช้ในบ้านเรือนของผู้นำเข้า
และของที่ตราส่งเข้ามาคราวหนึ่ง ๆ มีราคาไม่เกินหนึ่งร้อยบาท

ข้อ ๓ 
เยนที่ต้องการเพื่อการใด ๆ ต้องซื้อจากธนาคารแห่งประเทศไทยโดยผ่านทางธนาคารรับอนุญาต
และโดยเฉพาะในการซื้อเยนเพื่อปฏิบัติการให้เป็นไปตามความในข้อ ๒ นั้น
ต้องปฏิบัติตามเงื่อนไขดังต่อไปนี้ด้วย
(ก) ถ้าการนำของเข้าต้องมีไบอนุญาตตามกฎหมายใด ๆ บุคคลที่ซื้อเย็นต้องยื่นใบอนุญาตคุ้มของนั้นต่อเจ้าพนักงานและต้องสแดงให้เป็นที่พอใจเจ้าพนักงาน
ว่าได้ซื้อเย็นเพื่อชำระค่าของนั้นแล้ว
หรือรับรองว่าจะซื้อเย็นเพื่อการนั้นภายในหกเดือนนับตั้งแต่วันที่นำของเข้า
(ข) ถ้าการนำของเข้าไม่ต้องมีใบอนุญาตตามกฎหมายใด ๆ
บุคคลนั้นต้องได้รับใบสุทธิจากเจ้าพนักงานเป็นหลักฐานว่า ได้แสดงให้เป็นที่พอใจเจ้าพนักงาน
ว่าได้ซื้อเยนเพื่อชำระค่าของนั้นแล้ว
หรือรับรองว่าจะซื้อเยนเพื่อการนั้นภายในหกเดือนนับตั้งแต่วันที่นำของเข้า

ข้อ ๔ 
ของนำเข้าที่ต้องชำระค่าเป็นเยนนั้น
เมื่อเจ้าพนักงานยังมิได้แสดงความพอใจว่าได้ปฏิบัติตามความในข้อ ๓ โดยวิธีประทับตราในใบอนุญาตคุ้มของหรือออกใบสุทธิให้แล้ว
ให้พนักงานศุลกากรมีอำนาจงดการอนุญาตให้ส่งมอบไว้ก่อนได้
ห้ามมิให้บุคคลใดส่งมอบหรือรับมอบของนำเข้าที่ต้องชำระค่าเป็นเยนจนกว่าจะได้มีตราในใบอนุญาตคุ้มของหรือได้มีใบสุทธิตามความในวรรคก่อนแล้ว

ข้อ ๕  ห้ามมิให้บุคคลที่ทำการรับส่งเงินกับต่างประเทศจ่ายเงินอันเป็นมูลค่าของเงินที่ส่งมาจากต่างประเทศ
เว้นแต่จะได้รับอนุญาตจากเจ้าพนักงาน

ข้อ ๖ 
ห้ามมิให้บุคคลใดรับเงินอันเป็นมูลค่าของเงินที่ส่งเข้ามาจากต่างประเทศ เว้นแต่จะได้รับอนุญาตจากเจ้าพนักงาน
และเจ้าพนักงานจะสั่งให้ส่งเงินนั้นเข้าบัญชีพิเศษที่ธนาคารรับอนุญาตก็ได้

ข้อ ๗  เงินใด
ๆ ที่ได้ส่งเข้าบัญชีพิเศษตามข้อ ๖ แล้ว ห้ามมิให้ถอนหรือจ่าย ไม่ว่าทั้งหมดหรือแต่บางส่วน
เว้นแต่จะได้รับอนุญาตจากเจ้าพนักงาน

ข้อ ๘ 
เมื่อจะยื่นใบขนสินค้าต่อศุลกากร ผู้ส่งของออกและผู้นำของเข้าต้องแจ้งรายการต่อเจ้าพนักงานโดยผ่านทางพนักงานศุลกากร
ตามแบบที่กำหนด ว่าด้วยของที่ส่งออกหรือนำเข้า ราคาของ วิธีชำระเงินค่าของ
และเงินตราหรือเงินตราต่างประเทศที่ได้ใช้หรือจะใช้ชำระ

กฎให้ไว้ ณ วันที่ ๑ กรกฎาคม พุทธศักราช ๒๔๘๖
ภ.  บริภัณฑ์ยุทธกิจ
รัฐมนตรีว่าการกรทรวงการคลัง

โชติกานต์/ปรับปรุง
๙ พฤษภาคม ๒๕๖๑

[๑] ราชกิจจานุเบกษา เล่ม ๖๐/ตอนที่ ๓๖/หน้า ๑๑๓๐/๑ กรกฎาคม ๒๔๘๘